2009ರಲ್ಲಿ ಸ್ಟಾಟಿಸ್ಟಿಕ್ಸ್ ಡೆನ್ಮಾರ್ಕ್ ಅವರ ಅಂಕಿ ಅಂಶಗಳ ಪ್ರಕಾರ 5.4 ದಶಲಕ್ಷದ ಡೆನ್ಮಾರ್ಕ್‌ನ ಜನಸಂಖ್ಯೆಯಲ್ಲಿ 90.5%ರಷ್ಟು ಜನರು ಡ್ಯಾನಿಶ್ ಮೂಲದವರು. ಇನ್ನುಳಿದ 9.5%ರಲ್ಲಿ ನೆರೆಹೊರೆಯ ದೇಶಗಳಾದ ಬೋಸ್ನಿಯಾ, ದಕ್ಷಿಣ ಏಷಿಯಾ ಮತ್ತು ಪಶ್ಚಿಮ ಏಷಿಯಾದಿಂದ ವಲಸೆ ಬಂದವರು ಅಥವಾ ಅವರ ಮಕ್ಕಳು ಇದ್ದಾರೆ, 1983ರಲ್ಲಿ "ಅಲೀಯನ್ ಲಾ" ("ಉಡ್ಲಾಂಡಿಂಗೆಲೋವೆನ್" ) ಜಾರಿಯಲ್ಲಿ ಇದ್ದುದೇ ಈ ವಲಸೆಗೆ ಕಾರಣ, ಈ ನಿಯಮದಡಿ ಈಗಾಗಲೇ ವಲಸೆ ಬಂದವರ ಕುಟುಂಬವೂ ಸಹ ವಲಸೆ ಬರಬಹುದಾಗಿದೆ. ಗ್ರೀನ್‌ಲ್ಯಾಂಡ್ ಮತ್ತು ಫ್ಯಾರೋಯೀಸ್ಗಳಿಂದ ಬಂದ ಸಣ್ಣ ಗುಂಪುಗಳಾದ ಇನ್ಯೂಇಟ್ಗಳು ಕೂಡ ವಲಸೆ ಬಂದವರ ನಡುವೆ ಇದ್ದಾರೆ. ಇತ್ತೀಚಿನ ವರ್ಷಗಳಲ್ಲಿ ಇಲ್ಲಿಗೆ ಗುಂಪಾಗಿ ವಲಸೆ ಬರುವವರ ಮೇಲೆ ಒಂದು ರೀತಿಯ ವಿರೋಧಿ ಭಾವನೆ ಬೆಳೆಯುತ್ತಿರುವುದರಿಂದ ಯುರೋಪಿಯನ್ ಯೂನಿಯನಾದ್ಯಂತ ವಲಸೆ ನಿಯಮಗಳು ಕಠಿಣವಾಗಿವೆ. ಅದೇನೇ ಇದ್ದರೂ, ಹೊಸ ವಲಸೆ ನಿಯಮ 2001ರಿಂದ ಜಾರಿಯಲ್ಲಿದ್ದರೂ EU/EEAಯಿಂದ ಬರುವ ಜನರಿಗೆ ಮತ್ತು ಕಾರ್ಮಿಕರಿಗೆ ವಾಸ ಮಾಡಲು ಕೊಡುವ ಪರವಾನಗಿಯ ಸಂಖ್ಯೆಯು ಬೆಳೆಯುತ್ತಲ್ಲೇ ಇದೆ. ಏನೇ ಆದರೂ ತಮ್ಮ ಕುಟುಂಬಕ್ಕೆ ಬಂದು ಸೇರುವ ವಲಸಿಗರ ಸಂಖ್ಯೆ 2001 ರಿಂದ 2006 ರವರೆಗೆ 70% ಅಂದರೆ 4,198 ನಷ್ಟು ಇಳಿಮುಖವಾಗಿದೆ. ಇದೇ ಅವಧಿಯಲ್ಲಿ ರಾಜಕೀಯ ಆಶ್ರಯ ಕೋರಿ ಬರುವವರಿಗೆ ಕೊಡಮಾಡುವ ಪರವಾನಗಿಯ ಸಂಖ್ಯೆಯು 1,095ಕ್ಕೆ 82.5%ರಷ್ಟು ಇಳಿದಿದೆ, ಇದರ ಪರಿಣಾಮವಾಗಿ ರಾಜಕೀಯ ಆಶ್ರಯ ಕೋರುವವರ ಸಂಖ್ಯೆಯೂ 1,960ಕ್ಕೆ ಅಂದರೆ 84%ನಷ್ಟು ಇಳಿಮುಖವಾಗಿದೆ.
ಡೆನ್ಮಾರ್ಕ್‌ನ ಜನಸಂಖ್ಯೆ (2008 ಜನವರಿ 1ರಂತೆ) 5,475,791, ಇದರಿಂದ ಜನಸಂಖ್ಯಾ ಸಾಂದ್ರತೆ 129.16 ಪ್ರತಿ ಕಿ.ಮೀ ಗೆ ಒಕ್ಕಲು ಅಥವಾ ನಿವಾಸಿಗಳು(334.53 inh/sq mi).
ಅನೇಕ ದೇಶಗಳಂತೆ ಇಲ್ಲೂ ಜನಸಂಖ್ಯೆ ಸರಿಸಮಾನವಾಗಿ ಹಂಚಿಕೆಯಾಗಿಲ್ಲ. ಗ್ರೇಟ್ ಬೆಲ್ಟ್ನ ಪೂರ್ವದ ಭೂ ಪ್ರದೇಶ 9,622 km² (3,715 sq mi)ಇದ್ದು ಡೆನ್ಮಾರ್ಕ್‌ನ ಒಟ್ಟು ಭೂ ಪ್ರದೇಶದ 22.7% ಆಗುತ್ತದೆ, 2008 ಜನವರಿ 1ಕ್ಕೆ ಅದು ಜನಸಂಖ್ಯೆಯಲ್ಲಿ 45% (2,465,348) ಇರುತ್ತದೆ. ಈ ಪ್ರದೇಶದ ಸರಾಸರಿ ಜನಸಂಖ್ಯೆ ಸಾಂದ್ರತೆ ಪ್ರತಿ ಕಿಮೀ²ಗೆ (663.6 ಪ್ರತಿ sq mi) 256.2 ನಿವಾಸಿಗಳು. ದೇಶದ ಪೂರ್ವಕ್ಕಿರುವ ಪ್ರದೇಶದಲ್ಲಿ (32,772 km²/12,653 sq mi) ಸರಾಸರಿ ಜನಸಂಖ್ಯೆಯ ಸಾಂದ್ರತೆಯು 91.86/km² (237.91 per sq mi) (3,010,443 ಜನರು) (2008).

ಮಧ್ಯದ ವಯಸ್ಸು 39.8 ವರ್ಷಗಳು ಆಗಿರುತ್ತದೆ ಮತ್ತು ಪ್ರತಿ ಮಹಿಳೆಗೆ 0.98 ಪುರುಷರು ಇದ್ದಾರೆ.
ಜನಸಂಖ್ಯೆಯ 98.2% ಜನರು ವಿದ್ಯಾವಂತರು (15 ವಯಸ್ಸಿನ ಮತ್ತು ಅದಕ್ಕೂ ಮೇಲ್ಪಟ್ಟವರು). ಶಿಶು ಜನನದ ಪ್ರಮಾಣ ಪ್ರತಿ ಮಹಿಳೆ(2006 est.)ಗೆ 1.74 ಆಗಿರುತ್ತದೆ ,ಕಾರ್ಮಿಕ ಮತ್ತು ಪಿಂಚಿಣಿದಾರರ ಅನುಪಾತಕ್ಕೆ ಬಿಂಬಿಸಿದಾಗ ಇದು ಕಡಿಮೆಯೇ. ಕಡಿಮೆ ಜನನದ ಪ್ರಮಾಣವಿದ್ದರೂ ಜನಸಂಖ್ಯೆ ಮಾತ್ರ ಸರಾಸರಿ ವಾರ್ಷಿಕ 0.33%ರಂತೆ ಏರುತ್ತಲೇ ಇದೆ.
ಇಲ್ಲಿ ಡ್ಯಾನಿಶ್ ಅಧಿಕೃತ ಭಾಷೆಯಾಗಿದ್ದು ದೇಶಾದ್ಯಂತ ಇದನ್ನು ಮಾತನಾಡುತ್ತಾರೆ. ವ್ಯಾಪಕವಾಗಿ ಬಳಸುವ ವಿದೇಶಿ ಭಾಷೆಗಳೆಂದರೆ ಇಂಗ್ಲೀಷ್ ಮತ್ತು ಜರ್ಮನ್. 
2006ರಲ್ಲಿ ನಡೆದ ಅಮೇರಿಕನ್ ಸಮುದಾಯ ಸಮೀಕ್ಷೆಯಲ್ಲಿ 1,516,126 ಅಮೇರಿಕನ್ನರು ತಾವು ಡ್ಯಾನಿಶ್ ಮೂಲದವರು ಎಂದಿದ್ದಾರೆ. 2006ರ ಗಣತಿ ಪ್ರಕಾರ 200,035 ಜನ ಕೆನಡಿಯನ್ನರು ತಾವು ಡ್ಯಾನಿಶ್ ಹಿನ್ನೆಲೆಯವರು ಎಂದಿದ್ದಾರೆ.

ಜನಸಂಖ್ಯಾ ಶಾಸ್ತ್ರ
20 ಮತ್ತು 21ನೇ ಶತಮಾನಗಳು
ಪ್ರಾಚೀನತೆ
ಶಿಕ್ಷಣ